**Antony Matheus dos Santos**, joka tunnetaan paremmin nimellä **Antony**, (s. 24. helmikuuta 2000 Osasco, São Paulon osavaltio) on brasilialainen jalkapalloilija. Hän edustaa Englannin Valioliigassa pelaavaa Manchester Unitedia. Hän on pelipaikaltaan hyökkääjä.

Seurajoukkueura
---------------

Osascosta kotoisin oleva Antony liittyi São Paulon junioriakatemiaan vuonna 2010. Hän teki ensiesiintymisensä São Paulon edustusjoukkueessa 15. marraskuuta 2018 Brasilian pääsarjan ottelussa Grêmiota vastaan. Hän pelasi seurassa kaikkiaan 32 Série A:n ottelua, joissa teki neljä ja syötti kuusi maalia. Copa Libertadoresissa hän pelasi kolme ottelua.

Antony siirtyi kaudeksi 2020–2021 alankomaalaiseen AFC Ajaxiin viisivuotisella sopimuksella. Ensimmäisellä kaudellaan hän voitti Ajaxissa sekä Eredivisien mestaruuden että KNVB-cupin. Hän myös debytoi Mestarien liigassa 27. lokakuuta 2020 ottelussa Atalantaa vastaan. Hän voitti Alankomaiden-mestaruuden myös kaudella 2021–2022. Hän pelasi Ajaxissa kaikkiaan 57 Eredivisien ottelua, joissa hän teki 18 ja syötti 14 maalia. Mestarien liigan 11 ottelussa hän viimeisteli kolme maalia ja antoi neljä maalisyöttöä.

30. elokuuta 2022 Antony siirtyi Englannin Valioliigassa pelaavaan Manchester Unitediin 95 miljoonan euron siirtosummalla. Hän debytoi seurassa 4. syyskuuta 2022 Valioliigan ottelussa Arsenalia vastaan ja teki ottelussa myös ensimmäisen maalinsa Manchester Unitedin pelaajana. Kaikkiaan hän pelasi kauden aikana 25 valioliigaottelua, joista 23 avauskokoonpanossa, ja teki neljä sekä syötti kaksi maalia. Eurooppa-liigan yhdeksässä ottelussa hän viimeisteli kaksi maalia. Unitedin voittamassa Englannin liigacupissa hän teki viidessä ottelussa yhden maalin.

Maajoukkueura
-------------

Antony pelasi vuonna 2021 pidetyissä Tokion olympialaisissa kultaa voittaneessa Brasilian olympiajoukkueessa kaikki kuusi ottelua.

Brasilian miesten maajoukkueessa Antony debytoi 7. lokakuuta 2021 MM-karsintaottelussa Venezuelaa vastaan. Hän teki ottelussa myös ensimmäisen maajoukkuemaalinsa. MM-kilpailuissa 2022 hän oli Brasilian avauskokoonpanossa Kamerun-ottelussa ja tuli vaihdosta kentälle Serbiaa, Sveitsiä ja Kroatiaa vastaan.

Saavutukset
-----------

**AFC Ajax**

* Eredivisie (2): 2020–2021, 2021–2022
* KNVB-cup: 2020–2021

**Manchester United**

* Englannin liigacup (1): 2022–2023

**Brasilia**

* Kultaa: Kesäolympialaiset 2020

Lähteet
-------

1. 1 2 3 4 5  Antony Transfermarkt-sivustolla (englanniksi)
2. ↑  Corbella, Enrique: Antony's tough childhood: I lived in the favela 20 yards away from drug dealers *Marca*.  14.9.2022. Viitattu 25.11.2022. (englanniksi)
3. 1 2  Antony Soccerway-sivustolla (englanniksi)
4. ↑  Ajax sign Brazil U23 winger Antony Matheus dos Santos for £13m from Sao Paulo *BBC*.  23.2.2020. Viitattu 25.11.2022. (englanniksi)
5. ↑  Taipale, Juuso: Virallista: Man United pisti jälleen kättä taskuun – 95 miljoonan pelaajasiirto *Iltalehti*.  30.8.2022. Viitattu 25.11.2022.
6. ↑  Sheimeikka, Anssi: Manchester Unitedin sadan miljoonan ökyhankinta iski heti – Arsenalille kivulias tappio Valioliigan kärjessä *MTV Uutiset*.  4.9.2022. MTV Oy. Viitattu 25.11.2022.
7. ↑  Antony Profile *PlanetSport*. Viitattu 25.11.2022. (englanniksi)

Manchester United – Englannin Valioliiga

* 1 De Gea
* 2 Lindelöf
* 4 Jones
* 5 Maguire
* 6 Martínez
* 8 Fernandes
* 9 Martial
* 10 Rashford
* 11 Greenwood
* 12 Malacia
* 14 Eriksen
* 15 Sabitzer
* 17 Fred
* 18 Casemiro
* 19 Varane
* 20 Dalot
* 21 Antony
* 22 Heaton
* 23 Shaw
* 25 Sancho
* 27 Weghorst
* 28 Pellistri
* 29 Wan-Bissaka
* 31 Butland
* 33 Williams
* 34 Van de Beek
* 36 Elanga
* 39 McTominay
* 43 Mengi
* 49 Garnacho
* 55 Shoretire
* 73 Mainoo
* Manageri Ten Hag


Brasilian joukkue – Jalkapallon MM-kilpailut 2022
1 Alisson |
2 Danilo |
3 Thiago Silva |
4 Marquinhos |
5 Casemiro |
6 Alex Sandro |
7 Paquetá |
8 Fred |
9 Richarlison |
10 Neymar |
11 Raphinha |
12 Weverton |
13 Dani Alves |
14 Militão |
15 Fabinho |
16 Alex Telles |
17 Bruno Guimarães |
18 Gabriel Jesus |
19 Antony |
20 Vinícius Júnior |
21 Rodrygo |
22 Éverton Ribeiro |
23 Ederson |
24 Bremer |
25 Pedro |
26 Martinelli |
Valmentaja Tite